
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση συμπληρωματικής ιδιωτικής έκτασης 
εμβαδού 28.000 τ.μ. για τις ανάγκες εκματάλλευσης του δημο¬ 
σίου λατομείου αδρανών υλικών της «ΑΓΕΤ ΗΡΑΚΛΗΣ» στην 
περιοχή του αγροκτήματος «Κεφάλωση» της κτηματικής περιφέ¬ 
ρειας της Κοινότητας Πλατάνου Αλμυρού του Νομού Μαγνη¬ 
σίας... 1 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Τρανός Ανήφορος Γαλαξειδίου Ν. Φωκίδας ... 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου ισογείου κτιρίου, φερομένου ως 
ιδιοκτησία Σωτηρίας Χατζηϊωάννου, που βρίσκεται επί της οδού 
Στέφανου Καζούλη 5 στην πόλη της Ρόδου της νήσου Ρόδου και 
καθορισμός ειδικών όρων και περιορισμών δόμησης. 3 

ΑΝΑΚΟΙΝΩΣΕΙΣ 

Ειδοποίηση για παρακατάθεση προσωρινής αποζημίωσης ιδιοκτη¬ 
τών έκτασης που βρίσκεται στην περιοχή του Δήμου Μεταμόρ¬ 


φωσης και που ρυμοτομήθηκε υπέρ και με δαπάνη του Ο.Σ.Κ., 
με σκοπό την ανέγερση διδακτηρίου του 4ου Δημ. Σχολείου Με¬ 
ταμόρφωσης. 4 

Ειδοποίηση για παρακατάθεση αποζημίωσης από απαλλοτρίωση 
προσκυρούμενου τμήματος στον οικισμό Ν. 751 Πανοράματος 
θεσ/νίκης. 5 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Α10/Φ17.35/30882 (1) 

Αναγκαστική απαλλοτρίωση συμπληρωματικής ιδιωτικής έκτασης εμ¬ 
βαδού 28.000 τ.μ. για τις ανάγκες εκματάλλευσης του δημοσίου 
λατομείου αδρανών υλικών της «ΑΓΕΤ ΗΡΑΚΛΗΣ» στην περιοχή 
του αγροκτήματος «Κεφάλωση» της κτηματικής περιφέρειας της 
Κοινότητας Πλατάνου Αλμυρού του Νομού Μαγνησίας. 

Ο ΥΦΥΠΟΥΡΓΟΣ 
ΒΙΟΜΗΧΑΝΙΑΣ, ΕΝΕΡΓΕΙΑΣ, 
ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις: 

α. Του άρθρου 18 παρ. 1 του ισχύοντος Συντάγματος, 
β. Του Ν.Δ. 797/1971 (ΦΕΚ 1 /Α/1.1.1991) «περί αναγκαστικών 
απαλλοτριώσεων; όπως αυτό τροποποιήθηκε με το Ν.Δ. 280/1974 


«περί τροποποιήσεως του άρθρου 11 του Ν.Δ. 797/1971 «περί ανα¬ 
γκαστικών απαλλοτριώσεων» (ΦΕΚ 11/Α/15.1.1974), το Ν.Δ. 
395/74 «περί αντικαταστάσεως των παραγράφων 2 και 3 του Ν.Δ. 
797/1971 «περί αναγκαστικών απαλλοτριώσεων» (ΦΕΚ 110/Α/ 
24.4.1974) και τον Ν. 218/1975 «περί τροποποιήσεως του Ν.Δ. 
797/1971» «περί αναγκαστικών απαλλοτριώσεων» (ΦΕΚ 252/Α/ 
15.11.1975). 

γ. Των άρθρων 128 έως και 138 του Ν.Δ. 210/1973 (ΦΕΚ 277/ 
Α/5.10.73) «περί Μεταλλευτικού Κώδικος» σε συνδυασμό με το άρθρο 
31 παρ. 3 του ανωτέρω Ν.Δ. 797/1971. 

δ. Του άρθρου 20 παρ. 3 του Νόμου 1428/1984 (ΦΕΚ 43/Α/ 
11.4.1984) «Εκμετάλλευση λατομείων αδρανών υλικών και άλλες δια¬ 
τάξεις». 

ε. Του Ν.Δ. 80/1974 (ΦΕΚ 347/Α/20.11.1974) «περί ρυθμίσεως 
θεμάτων ανακυπτόντων κατά την εφαρμογή του Μεταλλευτικού Κώδι¬ 
κος λόγω καταργήσεως των Περιφερειακών Διοικήσεων». 

στ. Του Π.Δ. 381/1989 (ΦΕΚ 168/Α/16.6.1989) «Οργανισμός 
του Υπουργείου Βιομηχανίας, Ενέργειας και Τεχνολογίας». 

ζ. Του Ν. 1558/1985 (ΦΕΚ 137/Α/26.7.1985) «Κυβέρνηση και 
Κυβερνητικά Όργανα». 

η. Του Π.Δ. 437/1985 (ΦΕΚ 157/Α/19.9.1985) «Καθορισμός 
και ανακατανομή των αρμοδιοτήτων των Υπουργείων». 

2. Την με αριθ. Υ.1547/26.9.1991 απόφαση του Πρωθυπουργού 
και του Υπουργού Βιομηχανίας, Ενέργειας, Τεχνολογίας και Εμπορίου 
«περί αναθέσεως αρμοδιοτήτων στον Υφυπουργό Βιομηχανίας, Ενέρ¬ 
γειας, Τεχνολογίας και Εμπορίου» (ΦΕΚ 789/Β/30.9.1991). 

3. Τα στοιχεία του οικείου φακέλλου και ειδικότερα: 

α. Το με αριθ. 15596/26.5.1989 συμβόλαιο του συμβολαιογράφου 
Αλμυρού Νικολάου Γεωργίου Λυμπεροπούλου, με το οποίο εκμισθώ¬ 
θηκε από το Δημόσιο στην Ανώνυμη Εταιρεία Τσιμέντων «ΗΡΑΚΛΗΣ» 
έκταση 500.312,50 τ.μ. ως λατομείο αδρανών υλικών στη θέση 
«ΓΡΑΣΙΔΙΑ» κτηματικής περιφέρειας της Κοινότητας Πλατάνου Αλμυ¬ 
ρού του Νομού Μαγνησίας. 

β. Την με αριθ. Δ10/Φ17.35/29462/28.1.1991 απόφαση του 
Υπουργού Βιομηχανίας, Ενέργειας και Τεχνολογίας, με την οποία κη¬ 
ρύχθηκε υπέρ του Δημοσίου και με δαπάνες του εκμεταλλευτή, αναγκα¬ 
στική απαλλοτρίωση ιδιωτικής έκτασης 1.708,5 τ.μ. (αγροτεμάχιο με 
αριθ. 5761), που βρίσκεται στη θέση «ΤΣΙΜΟΥΧΕΣ» περιφέρειας της 
Κοινότητας Πλατάνου Αλμυρού του Νομού Μαγνησίας στην ΑΕ. «ΤΣΙ¬ 
ΜΕΝΤΑ ΗΡΑΚΛΗΣ» για την κατασκευή ταινιοδρόμου συνολικού μή¬ 
κους 4.500 μέτρων και πλάτους 1,20 μέτρων. 

γ. Την από 4.7.1991 προς την Επιθεώρηση Μεταλλείων Νοτίου Ελ¬ 
λάδος αίτησή της ανώνυμης εταιρείας με την επωνυμία «ΑΝΩΝΥΜΟΣ 
ΓΕΝΙΚΗ ΕΤΑΙΡΕΙΑ ΤΣΙΜΕΝΤΩΝ ΗΡΑΚΛΗΣ», με την οποία ζητεί¬ 
ται η αναγκαστική απαλλοτρίωση υπέρ του Δημοσίου λωρίδας γης πλά¬ 
τους 14 μ, και μήκους 2.000 μ., που βρίσκεται στην εποικισθείσα πε¬ 
ριοχή του αγροκτήματος «Κεφάλωση» της κτηματικής περιφέρειας της 
Κοινότητας Πλατάνου Αλμυρού, συνολικής έκτασης 42.367 τ.μ., που 
αποτελεί τμήμα μείζονος έκτασης, συνορευομένης ανατολικά με ιδιο¬ 
κτησία της ΑΓΕΤ - ΗΡΑΚΛΗΣ, δυτικά με δημόσια έκταση, βόρεια με 
ιδιοκτησία του ΣΑΑΚ Κεφάλωσης Πλατάνου και νότια με ιδιοκτησία 

του ΣΑΑΚ Κεφάλωσης Πλατάνου και της οποίας ιδιοκτήτης φέρεται ο 
Συνεταιρισμός Αποκαταστάσεως Αχτημόνων Κτηνοτροφών (ΣΑΑΚ) 
Κεφάλωσης Πλατάνου, για την εξυπηρέτηση των αναγκών της εκμε¬ 
τάλλευσης του λατομείου αδρανών υλικών και του εργαστασίου της στο 
Βόλο (κατασκευή ταινιοδρόμου μεταφοράς του εξορυσσομένου πετρώ¬ 
ματος απο το λατομείο στις λιμενικές εγκαταστάσεις και οδού προσπέ¬ 
λασης από το λατομείο στις εγκαταστάσεις της παραλίας). 

δ. Την σχετική έκθεση του Διπλωματούχου Μηχανικού Μεταλλείων 
- Μεταλλουργού Λ. Βενέτη για την σκοπιμότητα εγκατάστασης ταινιο- 
δρόμου στην περιοχή Αλμυρού μέσω κτήματος του Συνεταιρισμού Απο- 
καταστάσεως Ακτημόνων Κτηνοτροφών «Κεφάλωσης» Πλατάνου του 
Νομού Μαγνησίας. 

ε. Την από 5.3.1990 οικονομοτεχνική μελέτη εγκατάστασης μηχα¬ 
νημάτων στο λατομείο Αλμυρού του Διπλωματούχου Μηχανολόγου - 
Ηλεκτρολόγου Μηχανικού Γεωργίου Χατζόπουλου. 

στ. Τον από 14.6.1990 αναλυτικό προϋπολογισμό επένδυσης μηχα¬ 
νημάτων στο λατομείο, του ίδιου Μηχανικού. 

ζ. Το τοπογραφικό διάγραμμα σε κλίμακα 1:5000 κτηματολογικό 
πίνακα με απεικόνιση της προς απαλλοτρίωση ιδιωτικής έκτασης του 
Διπλωματούχου Τοπογράφου Μηχανικού Περικλή Σφύρα, θεωρημένα 
από την Επιθεώρηση Μεταλλείων Νοτίου Ελλάδος την 20.10.1991 
και στα οποία απεικονίζεται η προς απαλλοτρίωση έκταση. 

η. Την πράξη μη εμφάνισης της συμβολαιογράφου Αλμυρού Ελένης 
Αθανασίου Κακάση με αριθ. 218/24.7.1990 του νόμιμα κλητευθέντος 
Συνεταιρισμού Αποκαταστάσεως Ακτημόνων Κτηνοτροφών (ΣΑΑΚ) 
Κεφάλωσης της Κοινότητας Πλατάνου Αλμυρού του Νομού Μαγνη- 
σίας. 

θ. Το έγγραφο της Κοινότητας Πλατάνου με αριθμό 1075/ 
2.8.1991 προς την Επιθεώρηση Μεταλλείων Νοτίου Ελλάδος, με το 
οποίο έκανε γνωστές τις απόψεις της για τον προς απαλλοτρίωση χώρο. 

ι. Την με αριθμό ΕΜΝΕ 3836/27.8.1990 έκθεση αυτοψίας του 
Μηχανικού Μεταλλείων του Υπουργείου Βιομηχανίας, Ενέργειας και 
Τεχνολογίας Κωνσταντίνου Ράντου, που έγινε προς ικανοποίηση αιτή¬ 
ματος απαλλοτρίωσης της έκτασης, για την οποία, ιδία αιτία, προκύ¬ 
πτει έμμεσα η αναγκαιότητα και της νέας αιτουμένης απαλλοτρίω- 
σης. 

ια. Το έγγραφο της Επιθεωρήσεως Μεταλλείων Νοτίου Ελλάδος με 
αριθμό ΕΜΝΕ Φ16.3/3571/20.10.1991, στο οποίο γίνεται μνεία 
και της έκθεσης αυτοψίας του ανωτέρω Μηχανικού, από το οποίο προ¬ 
κύπτουν τα ακόλουθα: 

Η ΑΓΕΤ ΗΡΑΚΛΗΣ, για την τροφοδοσία του εργοστασίου της πα¬ 
ραγωγής τσιμέντου με ασβεστολιθικό υλικό στο Βόλο προβλέπει να εξο- 
ρύσσονται ετησίως 3.500.000 τόννοι αδρανή υλικά. 

Η διακίνηση της ποσότητας αυτής με βαρέα οχήματα μέσα απο κα- 
τοικημένες περιοχές θα δημιουργούσε σοβαρό πρόβλημα. 

Η δια θαλάσσης διακίνηση των υλικών αυτών προς το εργοστάσιο εί¬ 
ναι η μόνη συμφέρουσα λύση, η δε μεταφορά τους προς την θάλασσα με 
ταινιόδρομο θεωρείται η πλέον ενδεδειγμένη και συμφέρουσα λόγω μι¬ 
κρού λειτουργικού κόστους και ελάχιστης επιβάρυνσης στο περιβάλλον. 

Για την επιλογή του ταινιοδρόμου, αλλά και της θέσης κατασκευής 
του, συνετέλεσαν εκτός των τεχνικών λόγων και η σύμφωνη γνώμη της 
Κοινότητας Πλατάνου και της Αρχαιολογικής Υπηρεσίας, αλλά και η 
κατάλληλη επιλογή της θέσης του λιμανιού. 

Για να εξασφαλισθεί προσπέλαση με ταινιόδρομο από το λατομείο 
στην θάλασσα, όπου θα γίνουν λιμενικές εγκαταστάσεις φόρτωσης η 
ΑΓΕΤ ΗΡΑΚΛΗΣ αγόρασε 206 διάφορα αγροτεμάχια και απαλλοτρί¬ 
ωσε έκταση 1708,5 μ. με την Δ10/Φ17.35/29462/28.1.1991 
απόφαση του Υπουργού Βιομηχανίας, Ενέργειας και Τεχνολογίας. 
Όμως δεν ήλθε σε συμφωνία με δικαιούχους της υπόψη κτηνοτροφικής 
έκτασης, που ανήκει στον Συνεταιρισμό Αποκαταστάσεως Αχτημόνων 
Κτηνοτροφών Κεφάλωσης Πλατάνου (ΣΑΑΚ). 

ιβ. Την εισήγηση της Επιθεωρήσεως Μεταλλείων Νοτίου Ελλάδος, 
που διαλαμβάνεται στο προαναφερθέν έγγραφό της με αριθ. ΕΜΝΕ/ 
Φ16.3/3571/20.10.1991 για την κήρυξη, κατ’ εφαρμογή των δια¬ 
τάξεων της παραγράφου 3 του Νόμου 1428/1984 της ζητουμένης απο 
την «ΑΓΕΤ ΗΡΑΚΛΗΣ» απαλλοτρίωσης έκτασης 28.000 τ.μ., όπως 
αυτή περιγράφεται στο από 1.2.1988 Τοπογραφικό σχεδιάγραμμα - 
κτηματολογικό πίνακα κλίμακας 1:5000 του Διπλωματούχου Μηχανι¬ 
κού Περικλή Σφύρα για την κατασκευή ταινιοδρόμου, που θα έχει συνο¬ 
λικό μήκος περίπου 4500 μ., πλάτος 1,20 μ. και οδό για την εξυπηρέ¬ 
τησή του πλάτους 12 μέτρων, για λόγους δε ασφαλείας πρέπει να παρα- 
μείνει εκατέρωθεν λωρίδα ασφαλείας 8-10 μέτρων, αποφασίζουμε: 
Κηρύσσουμε υπέρ του Δημοσίου και με δαπάνες του εκμεταλλευτή 


αναγκαστική απαλλοτρίωση ιδιωτικής έκτασης 28.000 τ.μ. που βρί¬ 
σκεται στην περιοχή του αγροκτήματος «Κεφάλωσης Πλατάνου» Αλμυ¬ 
ρού του Νομού Μαγνησίας, που είναι απαραίτητη στην «Ανώνυμη Γε¬ 
νική Εταιρεία Τσιμέντων ΗΡΑΚΛΗΣ», για την κατασκευή ταινιοδρό- 
μου συνολικού μήκους 4.500 μ. και πλάτους 1,20 μέτρων οδού για την 
εξυπηρέτησή του, πλάτους 12 μ. καθώς και της απαιτουμένης λωρίδος 
ασφαλείας 8-10 μέτρων. 

Η προς απαλλοτρίωση έκταση ανήκει σε δικαιούχους του Συνεταιρι¬ 
σμού Αποκαταστάσεως Ακτημόνων Κτηνοτροφών (ΣΑΑΚ) και απεικο¬ 
νίζεται στο από 1.2.1988 υπό κλίμακα 1:5000 θεωρημένο από την 
Επιθεώρηση Μεταλλείων Νοτίου Ελλάδος Τοπογραφικό σχεδιάγραμ- 
μα-κτηματολογικό πίνακα του Διπλ. Τοπογράφου Μηχανικού Περικλή 
Σφύρα. 

Κατά της απόφασης αυτής επιτρέπεται προσφυγή από τους δικαιού¬ 
χους της προς απαλλτρίωση έκτασης ενώπιον του Συμβουλίου της Επι¬ 
κράτειας, μέσα σε τριάντα (30) ημέρες από την δημοσίευσή της στην 
Εφημερίδα της Κυβερνήσεως, σύμφωνα με τα οριζόμενα στις διατάξεις 
του άρθρου 137 του Ν. Δ/τος 210/1973 «περί Μεταλλευτικού Κώδι- 
κος». 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 20 Ιανουάριου 1992 

Ο ΥΦΥΠΟΥΡΓΟΣ 

ΒΑΣ. ΜΑΝΤΖΩΡΗΣ 
--♦- 

Αριθ. 56 (2) 

Καθορισμός των ορίων του αιγιαλού και δημιουργία ζώνης παροιλίας 
στη θέση Τρανός Ανήφορος Γαλαξειδίου Ν. Φωκίδας 

Ο ΝΟΜΑΡΧΗΣ ΦΩΚΙΔΑΣ 

Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β 
της 0.208/181/26.4.1982 (ΦΕΚ 214/26.4.1982 τεύχος Β') κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών». 

3. Την από 10.1.91 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή Τρανός Ανήφορος Γα- 
λαξειδίου και το από Ιανουάριο του 1990 με κλίμακα 1:500 τοπογρα¬ 
φικό διάγραμμα της Πολιτικού Μηχανικού Παρασκευής Κασούτσα, 
που θεωρήθηκε την 27.4.1990 από τη Διεύθυνση Τεχνικών Υπηρεσιών 
της Νομαρχίας Φωκίδας και συνοδεύει την έκθεση της προαναφερόμε- 
νης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο 1264/17.10.91 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β. Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό¬ 
τητας των Νομαρχών, αντικειμένων τινών αρμοδιότητος του Υπουργού 
Οικονομικών», του Β.Δ. 704/1970 και του άρθρου 1 παράγραφος 5 
του Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

Επικυρώνουμε την από 10.1.91 έκθεση της Επιτροπής καθορισμού 
των ορίων του αιγιαλού και της παροιλίας και θέσεων αμμοληψίας, κα¬ 
θώς και το από Ιανουάριο 1990 τοπογραφικό διάγραμμα, που την συ¬ 
νοδεύει, το οποίο συντάχθηκε από την πτυχιούχο Π. Κασούτσα πολ. μη¬ 
χανικό, με κλίμακα 1:500 και θεωρήθηκε την 27.4.1990 από τη Διεύ¬ 
θυνση Τεχνικών Υπηρεσιών της Νομαρχίοις Φωκίδοις, επί του οποίου η 
πιο πάνω Επιτροπή, με κόκκινη γραμμή καθόρισε τα όρια του αιγιαλού, 
στη θέση Τρανός Ανήφορος Γαλαξειδίου και με κίτρινη γραμμή τα όρια 
της παροιλίας στην ίδια θέση. 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


1239 


Η παρούσα απόφαση μαζί με την έκθεση και το διάγραμμα, που προ- 
αναφέραμε, να δημοσιευτούν στην Εφημερίδα της Κυβερνήσεως. 

Άμφισσα, 14 Ιανουάριου 1992 

Ο Νομάρχης 
Δ. ΚΟΝ1ΣΤΗΣ 


ΤΕΧΝΙΚΗ ΕΚΘΕΣΗ 

Για τον καθορισμό των ορίων αιγιαλού και παραλίας στο Δήμο Γαλαξει- 
δίου περιοχή «ΤΡΑΝΟΣ ΑΝΗΦΟΡΟΣ». 

Στην Άμφισσα σήμερα 10.1.91 οι υπογεγραμμένοι: 

1. Παπαδόπουλος Νικόλαος, Πρ/νος Κτηματικής Υπηρεσίας, ως 
Πρόεδρος 

2. Αγγελέτος Δημήτριος, Πρ/νος Δ.Τ.Υ.Ν. Φωκίδας, ως Μέλος 

3. Γρηγορόπουλος Αριστοφάνης, Λιμενάρχης Ιτέας, ως Μέλος 
αποτελούντες την Επιτροπή καθορισμού των ορίων του αιγιαλοίΓδυνά- 
μει του άρθρου 74 του Π.Δ. 636/77, συγκληθείσα δια της 322/ 

26.4.90 εντολής του Προέδρου αυτής μετέβημεν επί τόπου στην προα- 
ναφερομένη περιοχή την 27.4.90 

Λαβόντες υπόψη: 

1. Την από 9.3.90 αίτηση της Παρασκευής Κασούτσα με την οποία 
ζητείται ο καθορισμός των ορίων του αιγιαλού εις την ανωτέρω περιοχή 
και από τον Ιανουάριο 1990 συνταχθέν τοπογραφικό και υψομετρικό 
διάγραμμα υπό της ιδίας εις μία πινακίδα με κλίμακα 1:500 ελεγμένο 
για την ακρίβεια της αποτύπωσης υπό της Ζωμένου Ευαγγελίας, εργο¬ 
δηγού, την 25.4.90 και θεωρηθέν υπό της Δ.Τ.Υ.Ν. Φωκίδας την 

27.4.90 ως το άρθρ. 20 Ν. 719/77 ορίζει. 

2. Τις διατάζεις του Α.Ν. 2344/40 «περί αιγιαλού και παραλίας» 
όπως συμπληρώθηκαν και τροποποιήθηκαν μεταγενέστερα. 

3. Την εκ της επιτόπου μεταβάσεως σχηματισθείσαν αντίληψιν περί 
του πλάτους της βρεχομένης ζώνης της ξηράς και λοιπών στοιχείων πε¬ 
ριγραφή της μορφολογίας της περιοχής (βραχώδης, κλίσις εδάφους 
κλπ.). 

4. Τις διορθώσεις με το υπ’ αριθ. 1614/16.11.90 έγγραφο του 
Γ.Ε.Ν., αποφασίζουμε: 

Καθορίζουμε επί του ως άνω τοπογραφικού διαγράμμάτος με συνεχή 
κόκκινη γραμμή το όριο αιγιαλού, με συνεχή κίτρινη γραμμή το όριο 
παραλίας. 

ΑΝΑΛΥΤΙΚΑ 

Σαν οριογραμμή αιγιαλού ορίζεται η πολυγωνική των κορυφών 1, 2, 
.και 19 που καθορίζονται με συντεταγμένες από το κρατικό δίκτυο 


όπως κρίνεται στον παρακάτω πίνακα: 
α/α Καθορι¬ 
ζόμενο 

σημείο X 

Ψ 

1 

-7736 

11263 

2 

-7713.5 

113.29 

3 

-7710 

11386.80 

4 

-7700 

11407.50 

5 

-7670 

11436.50 

6 

-7637.20 

11455 

7 

-7618 

11478.30 

8 

-7577 

11505.80 

9 

-7536 

11495 

10 

-7515.30 

11500 

11 

-7487 

11516 

12 

-7443.50 

11544 

13 

-7413 

11551.50 

14 

-7395 

11585.50 

15 

-7388 

11601 

16 

-7377 

11625.50 

17 

-7364 

11675.50 

18 

-7362 

11683.50 

19 

-7352,50 

11700 

Σαν οριογραμμή 

παραλίας ορίζεται η 

πολυγωνική 1', 2’,. 


19’ και είναι παράλληλη και σε σταθερή απόσταση δέκα (10) μέτρων 
από την οριογραμμή του αιγιαλού. 

Η Επιτροπή δεν διεπίστωσε την ύπαρξη παλαιού αιγιαλού ούτε την 
ύπαρξη κτισμάτων στην ζώνη της παραλίας όσον και του αιγιαλού. 

Καθορίζεται ζώνη παραλίας επειδή δεν εξυπηρετούνται οι σκοποί της 
παρ. 1 αρθρ. 7 του Α.Ν. 2344/40. 

Η Επιτροπή 
Ο Πρόεδρος 

ΝΙΚ. ΠΑΠΑΔΟΠΟΥΛΟΣ 
Πρ/νος Κτηματικής Υπηρεσίας 
Τα Μέλη 

ΔΗΜ. ΑΓΓΕΛΕΤΟΣ . 

ΑΡΙΣΤ. ΓΡΗΓΟΡΟΠΟΥΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΔΠΑ/212 ( 3 ) 

Χαρακτηρισμός ως διατηρητέου ισογείου κτιρίου, φερομένου ως ιδιο¬ 
κτησία Σωτηρίας Χατζηϊωάννου, που βρίσκεται επί της οδού Στέφα¬ 
νου Καζούλη 5 στην πόλη της Ρόδου της νήσου Ρόδου και καθορι¬ 
σμός ειδικών όρων και περιορισμών δόμησης. 

Ο ΥΦΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2) αυ¬ 
τού, όπως τροποποιήθηκε με τις διατάξεις του Ν.1772/88 «Τροποποί¬ 
ηση των διατάξεων του Ν. 1577/85 Γενικός Οικοδομικός Κανονισμός 
και άλλες σχετικές διατάξεις» (ΦΕΚ 91/Α/88). 

2. Το υπ’ αριθ. 1/86 Π. Δ/γμα «Καθορισμός αρμοδιοτήτων Υπουρ¬ 
γείου Αιγαίου» (ΦΕΚ 1/Α/86) και ειδικότερα τα άρθρα 2 (παρ. 3, εδ. 
ζ, περ. αα) και 5 αυτού. 

3. Το υπ’ αριθ. 359/86 Π. Δ/γμα «Οργανισμός Υπουργείου Αι¬ 
γαίου» (ΦΕΚ 158/Α/86) και ειδικότερα το άρθρο 5 (παρ. 1, ε και παρ. 
2, Ε, 8) αυτού. 

4. Την υπ’ αριθ. 8555/27.1.90 (ΦΕΚ 741/Β/29.11.90) κοινή 
απόφαση των Υπουργών Προεδρίας της Κυβέρνησης και Αιγαίου σχε¬ 
τικά με τις «Πράξεις και έγγραφα αρμοδιότητας του Υπουργείου Αι- 
γαίου που εξαιρούνται από τους περιορισμούς της διάταξης του άρθρου 
81, παρ. 1 του Ν. 1892/90». 

5. Την υπ’ αριθ. Υ1495/28.8.91 απόφαση του Πρωθυπουργού 
«Σύσταση θέσεως Υφυπουργού στο Υπουργείο Αιγαίου» (ΦΕΚ 694/Β/ 
28.8.91). 

6. Την υπ’ αριθ. Υ 1499/29.8.1991 απόφαση Πρωθυπουργού και 
Υπουργού Αιγαίου «Καθορισμός αρμοδιοτήτων του Υφυπουργού Αι¬ 
γαίου Γεωργίου Μισαηλίδη» (ΦΕΚ 700/Β/30.8.91). 

7. Τον φάκελλο του θέματος ο οποίος διαβιβάστηκε με το αρ. πρωτ. 
210/28.5.91 έγγραφο του ΤΠ και ΠΕ της Νομαρχίας Δωδεκανήσου 
στο Υπουργείο Αιγαίου λόγω αρμοδιότητας και πήρε τον αρ. πρωτ. 
4283/26.6.91 του Υπουργείου Αιγαίου. 

8. Την από 18.9.91 αιτιολογική έκθεση για την έκδοση απόφασης 
χαρακτηρισμού ως διατηρητέου του κτιρίου του θέματος που συντά¬ 
χθηκε από το Τμήμα Πολιτιστικής Ανάπτυξης της Δ/νσης Περιφερεια¬ 
κής Ανάπτυξης του Υπουργείου Αιγαίου και κοινοποιήθηκε στην ενδια- 


φερόμενη. 

9. Την παρέλευση της προθεσμίας που ορίζει η κείμενη Νομοθεσία 
(άρθρο 4, παρ. 2 του Ν. 1577/85 όπως τροποποιήθηκε με τις διατά¬ 
ξεις του Ν. 1772/88) χωρίς να περιέλθουν στο Τμήμα Πολιτιστικής 
Ανάπτυξης της Δ/νσης Περιφερειακής Ανάπτυξης του Υπουργείου Αι¬ 
γαίου τυχόν αντιρρήσεις εκ μέρους της ενδιαφερομένης Σωτηρίας Χα- 
τζηϊωάννου, αποφασίζουμε: 

1. Χαρακτηρίζεται ως διατηρητέο το ισόγειο κτίριο, φερόμενο ως 
ιδιοκτησία Σωτηρίας Χατζηϊωάννου, που βρίσκεται επί της οδού Στέφα¬ 
νου Καζούλη 5 στην πόλη της Ρόδου της νήσου Ρόδου, όπως φαίνεται 
σημειωμένο στο πρωτότυπο τοπογραφικό διάγραμμα σε κλίμακα 
1:500 που θεωρήθηκε από την Προϊσταμένη του Τμήματος Πολιτιστι¬ 
κής Ανάπτυξης του Υπουργείου Αιγαίου με την υπ’ αριθ. 212/92 
πράξη της και που αντίγραφό του δημοσιεύεται με την παρούσα από¬ 
φαση, επειδή πρόκειται για κτίριο με αξιόλογα νεοκλασσικά διακοσμη- 
τικά - μορφολογικά στοιχεία που του προσδίδουν αισθητική πληρότητα. 

2. Στο χαρακτηριζόμενο ως διατηρητέο κτίριο, απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
των εν γένει διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του χαρακτηριζομένου ως διατη¬ 
ρητέου κτιρίου, εφόσον δεν (αλλοιώνεται ο αρχιτεκτονικός του χαρακτή- 

ρας · . Κ ... 

4. Δεν επιτρέπεται η τοποθέτηση φωτεινών επιγραφών και διαφημί¬ 
σεων στο χαρακτηριζόμενο ως διατηρητέο κτίριο. Επιτρέπεται μόνο η 
τοποθέτηση επιγραφών περιορισμένων διαστάσεων, που πληροφορούν 
για τυχόν χρήσεις των χώρων του κτιρίου. 

5. Για οποιαδήποτε οικοδομική εργασία στο εξωτερικό και εσωτερικό 
του διατηρητέου κτιρίου και του περιβάλλοντα χώρου του, καθώς και 
για την τοποθέτηση επιγραφών, απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί με το διάγραμμα που την συνοδεύει 
στην Εφημερίδα της Κυβερνήσεως. 

Μυτιλήνη, 14 Ιανουάριου 1992 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΙΣΑΗΛΙΔΗΣ 

ΑΝΑΚΟΙΝΩΣΕΙΣ 

(4) 

Ειδοποίηση για παρακατάθεση προσωρινής αποζημίωσης ιδιοκτητών 
έκτασης που βρίσκεται στην περιοχή του Δήμου Μεταμόρφωσης και 
που ρυμοτομήθηκε υπέρ και με δαπάνη του Ο.Σ.Κ., με σκοπό την 
ανέγερση διδακτηρίου του 4ου Δημ. Σχολείου Μεταμόρφωσης. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την 21/88 Πράξη αναλο¬ 
γισμού αποζημίωσης λόγω ρυμοτομίας και της 18406/1091/90 Κυ¬ 
ρωτικής Απόφασης της Πολεοδομίας Αχαρνών ρυμοτομήθηκε υπέρ και 
με δαπάνη του ΟΣΚ έκτασης εμβαδού 1.035 μ 2 , που βρίσκεται στην 
περιοχή του Δήμου Μεταμόρφωσης και 612 Ο.Τ. 318 - 314 - 320 - 
315 - 316 και προορίζεται για την ανέγερση διδακτηρίου του 4ου Δημ. 
Σχολ. Μεταμόρφωσης, κατέθεσε στο Ταμείο Παρακαταθηκών και Δα¬ 
νείων υπέρ των δικαιούχων ιδιοκτητών την προσωρινή αποζημίωση 
που καθορίσθηκε σύμφωνα με την 467/91 απόφαση του Μονομελούς 
Πρωτοδικείου Αθηνών και εκδόθηκε το 1345/20.12.91 γραμμάτιο 
σύστασης παρακαταθήκης για ποσό 31.050.000 δρχ. 

. Ο Πρόεδρος Δ.Σ. 

ΚΟΡΝΗΛΙΟΣ ΚΑΡΑΜΗΤΣΑΝΗΣ 


-♦- 

(5) 

Ειδοποίηση για παρακατάθεση αποζημίωσης από απαλλοτρίωση προ- 
σκυρούμενου τμήματος στον οικισμό Ν. 751 Πανοράματος Θεσ/ 
νίκης. 

Ο Αντώνιος Ιωάννη Ταρνανάς, κάτοικος θεσ/νίκης (Βασ. Όλγας 


8α) γνωστοποιεί στην Νίκη Κυρ. Σαρίδου που φέρεται ως δικαιούχος 
ιδιοκτήτης σε κάθε άλλο που αξιώνει εμπράγματα δικαιώματα, ότι την 
13.12.1991 παρακατάθεσε στο Ταμείο Παρακαταθηκών και Δανείων 
(Υποκατάστημα Θεσ/νίκης) υπέρ τής Νίκης Σαρίδου ή κάθε άλλου δι¬ 
καιούχου, το ποσό των επτά εκατομμυρίων σαράντα τεσσάρων χιλιά¬ 
δων δρχ. (7.044.000) και εκδόθηκε το υπ’ αριθμ. 495948/ 
13.12.1991 γραμμάτιο σύστασης παρακαταθήκης, για οριστική απο¬ 
ζημίωση μ.τ. 234,0 από το προσκυρούμενο τμήμα των 273 μ.τ., που 
φέρεται με τα στοιχεία 73 - 72 - 71 - 73 στην υπ’ αριθμ. 3498/73 
πράξη τακτοποίησης και αναλογισμού αποζημίωσης, της Διεύθυνσης 
Πολεοδομίας Θεσ/νίκης που κυρώθηκε με την 38242/73 απόφαση 
του Νομάρχη Θεσ/νίκης. 

Η αποζημίωση καθορίστηκε με την 2460/1991 απόφαση του Εφε- 
τείου Θεσ/νίκης. Γίνεται μνεία ότι για τα υπόλοιπα 38 μ.τ. του ίδιου 
προσκυρούμενου τμήματος έγινε ανταλλαγή και συμψηφισμός της απο¬ 
ζημίωσης συμβολαιογραφικούς. 

Το πιο πάνω γραμμάτιο κατατέθηκε στην Ελισάβετ σύζυγο Αλκι¬ 
βιάδη Παναγόπουλου, το γένος Γ. Βασιλάκη, συμβολαιογράφο Θεσ/ 
νίκης, οδός Βασ. Ηρακλείου 11 (β' όροφος) και συντάχθηκε η υπ’ αριθμ. 
8037/1992 πράξη κατάθεσης αυτού. (Αριθμός διπλοτύπου 
6330583/92 του Β' Δημόσιου Ταμείου Θεσ/νίκης της 24.1.92). 

Θεσσαλονίκη, 7 Ιανουάριου 1992 
Ο Πληρεξούσιος Δικηγόρος 
ΚΩΣΤΑΣ Γ. ΧΟΡΟΜΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


